《过太原赠高天益 》
金朝·王遵古

辽海渺千里，风尘今二毛。心能如笔正，官不称才高。

筦库非君事，山林必我曹。相期老乡国，拂石弄云璈。

作者简介：遵古，字元仲，盖州熊岳人。父政，金吾卫上将军，三子遵仁、遵义，元仲其季也。元仲四子，庭玉字子温，内乡令，终于同知辽州军州事。庭坚字子贞，有时名。庭筠字子端，庭掞字子文。